
ΤΕΥΧΟΣ ΠΡΩΤΟ Αρ. Φύλλου 43 

11 Μαρτίου 2009 


ΝΟΜΟΣ ΥΠ’ΑΡΙΘ. 3754 

Ρύθμιση όρων απασχόλησης των νοσοκομειακών ια¬ 
τρών του ΕΣΥ, σύμφωνα με το π.δ. 76/2005 και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Αρθρο 1 

Οι νοσοκομειακοί ιατροί του ΕΣΥ, οι πανεπιστημιακοί 
ιατροί και οι ειδικευόμενοι πραγματοποιούν τις απα¬ 
ραίτητες εφημερίες για την ασφαλή λειτουργία των 
Νοσοκομείων και των Κέντρων Υγείας. Το πρόγραμμα 
των εφημεριών αυτών καταρτίζεται σύμφωνα με τις 
κείμενες διατάξεις και το πρώτο άρθρο της κλαδικής 
σύμβασης που υπεγράφη μεταξύ της Ομοσπονδίας 
Ενώσεων Νοσοκομειακών Γιατρών Ελλάδος και του 
Υπουργού Υγείας και Κοινωνικής Αλληλεγγύης την 1η 
Δεκεμβρίου 2008. 

Για τις ανάγκες κατάρτισης του προγράμματος 
εφημεριών και ομαλής λειτουργίας των νοσοκομείων 
και των Κέντρων Υγείας δεν εφαρμόζονται ελαστικά 
ωράρια και ελαστικές σχέσεις εργασίας. Ο παρών νό¬ 
μος αφορά το σύνολο του ιατρικού προσωπικού του 
κλάδου ΕΣΥ, στο οποίο περιλαμβάνονται και οι οδο¬ 
ντίατροι, καθώς και οι ιατροί που ανήκουν στο Νοσο¬ 
κομείο «Παπαγεωργίου» της Θεσσαλονίκης και στις 
κλινικές, τμήματα, εργαστήρια και μονάδες αυτού. Οι 
ισχύουσες για την αστική ευθύνη των νοσοκομειακών 
ιατρών διατάξεις εφαρμόζονται και για τους πανεπι¬ 
στημιακούς ιατρούς. 

Αρθρο 2 

Το επίσημο ωράριο των νοσοκομειακών ιατρών είναι 
επτάωρο, συνεχές, πρωινό και πενθήμερο από Δευτέρα 
έως Παρασκευή. Ύστερα από κάθε ενεργό εφημερία 
παρέχεται στον ιατρό, νοσοκομειακό ή πανεπιστημιακό, 
σε εργάσιμη ημέρα, εικοσιτετράωρη ανάπαυση, η οποία 
δεν μεταφέρεται πέραν της μιας εβδομάδας. 


Αρθρο 3 

Ια) Οι αποζημιώσεις για τις εφημερίες των ειδικευμέ¬ 
νων και ειδικευόμενων ιατρών φορολογούνται αυτοτε- 
λώς, με ειδικό φορολογικό συντελεστή 20%. 

β) Το 50% του επιδόματος εφημερίας των Διευθυντών 
ιατρών της Α' Ζώνης φορολογείται με ειδικό φορολογι¬ 
κό συντελεστή 20%. Το μέτρο αυτό ισχύει μετά την 1η 
Ιανουάριου 2009 για τους Συντονιστές Διευθυντές Α' 
Ζώνης. Γ ια τις ανάγκες ερμηνείας του παρόντος νόμου, 
εξομοιούται με Συντονιστή Διευθυντή κάθε Διευθυντής 
που είναι μοναδικός στο Τμήμα του. 

2. Το επίδομα βιβλιοθήκης των νοσοκομειακών ιατρών 
δεν υπόκειται σε φορολόγηση. 

Άρθρο 4 

Αναδιαρθρώνεται η ιατρική υπηρεσία στη βάση ορ¬ 
γανωμένης εξέλιξης των νοσοκομειακών ιατρών μέσα 
στο σύστημα από τον εισαγωγικό βαθμό του Επιμελητή 
Β' (πύλη εισόδου) μέχρι το βαθμό του Διευθυντή, σε 
πολυδιευθυντικό σύστημα. Από την 1η Ιανουάριου 2009 
οι οργανικές θέσεις των ιατρών κλάδου ΕΣΥ μετονο¬ 
μάζονται σε θέσεις ειδικευμένων ιατρών. Οι υπηρε- 
τούντες την 1η Ιανουάριου 2009 ιατροί διατηρούν το 
βαθμό τους. 

Η ένταξη και η εξέλιξη των νοσοκομειακών ιατρών 
στο ΕΣΥ γίνεται εφεξής ως ακολούθως: 

Α) Κάθε ειδικευμένος ιατρός του ΕΣΥ εξελίσσεται 
μέχρι το βαθμό του Διευθυντή, υπό προϋποθέσεις 
χρόνου προϋπηρεσίας στον κάθε βαθμό, καθώς και 
σύμφωνα με τα εκπαιδευτικά και επιστημονικά κριτή¬ 
ρια που προβλέπει το άρθρο 35 παρ. 6 του ν. 2519/1997 
(ΦΕΚ 165 Α'), όπως εκάστοτε ισχύει. Η αξιολόγηση 
είναι ατομική και γίνεται κατόπιν αιτήσεως του εν¬ 
διαφερομένου. 

Β) Κάθε θέση που κενώνεται προκηρύσσεται από το 
Νοσοκομείο εντός ενός μηνός υποχρεωτικά. Η διαδικα¬ 
σία για την κάλυψη των κενών ή κενούμενων θέσεων 
είναι ανοικτή και ενεργείται με τα κριτήρια της παρα¬ 
γράφου 7 του άρθρου 37 του ν. 2519/1997, όπως εκά¬ 
στοτε ισχύει. Ο επιλεγόμενος ιατρός προσλαμβάνεται, 
με την επιφύλαξη του επόμενου εδαφίου της παρούσας 
παραγράφου, στον εισαγωγικό βαθμό του Επιμελητή 

Β' και ακολούθως, εξελίσσεται βαθμολογικά μέσα στο 
σύστημα. Με απόφαση της διοίκησης του Νοσοκομείου, 
έως και το 20% των κενούμενων ή των νέων θέσεων 
που συστήνονται προκηρύσσονται στο βαθμό της κε- 
νωθείσας ή νεοσυσταθείσας θέσης. 

Γ) Οι θέσεις που έχουν προκηρυχθεί κατά την έναρ¬ 
ξη ισχύος του παρόντος νόμου, καλύπτονται σύμφωνα 
με την ισχύουσα κατά την προκήρυξή τους διαδικα¬ 
σία. Τα αρμόδια συμβούλια επιλογής υποχρεούνται 
εντός τριών μηνών από την έναρξη ισχύος του πα¬ 
ρόντος νόμου να ολοκληρώσουν τις διαδικασίες για 
την πλήρωση των θέσεων αυτών. Μετά την πάροδο 
της προθεσμίας αυτής η ευθύνη ολοκλήρωσης των 
διαδικασιών για την πλήρωση των πιο πάνω θέσεων 
περιέρχεται στα αρμόδια συμβούλια της περιπτώσεως 
I του παρόντος. 

Δ) Οι βαθμοί των ειδικευμένων ιατρών είναι: Επιμελη¬ 
τής Β', Επιμελητής Α' και Διευθυντής. 

Ε) Ιατροί που υπηρετούν στο ΕΣΥ δύνανται να διεκ- 
δικήσουν προκηρυσσόμενη θέση σε άλλο Νοσοκομείο 
και, αν επιλεγούν, διατηρούν το βαθμό τους. 

Ιατροί οι οποίοι υπηρετούν σε Νοσοκομεία ή Κέντρα 
Υγείας του ΕΣΥ ή σε πανεπιστημιακές κλινικές και προ¬ 
σλαμβάνονται σε θέσεις άλλων Νοσοκομείων ή Κέντρων 
Υγείας, εξελίσσονται στον επόμενο βαθμό με καθυστέ¬ 
ρηση δύο ετών πέραν των προβλεπομένων, σε ό,τι αφο¬ 
ρά τους Επιμελητές Β' και με καθυστέρηση τεσσάρων 
ετών, σε ό,τι αφορά τους Επιμελητές Α'. Τα ανωτέρω 
δεν ισχύουν για ιατρούς που υπηρετούν σε Νοσοκομεία 
ή Κέντρα Υγείας άγονων περιοχών και προσλαμβάνο¬ 
νται σε οποιοδήποτε Νοσοκομείο ή Κέντρο Υγείας της 
χώρας. Ομοίως, δεν εφαρμόζονται για τους ιατρούς 
που προσλαμβάνονται σε οποιοδήποτε Νοσοκομείο ή 
Κέντρο Υγείας άγονων περιοχών. Οι άγονες περιοχές 
για τις ανάγκες εφαρμογής και ερμηνείας του παρόντος 
νόμου καθορίζονται με απόφαση του Υπουργού Υγείας 
και Κοινωνικής Αλληλεγγύης, κατόπιν εισήγησης του 
Εθνικού Κέντρου Επιχειρήσεων Υγείας και της Γ ενικής 
Διεύθυνσης Υγείας του Υπουργείου Υγείας και Κοινω¬ 
νικής Αλληλεγγύης. 

Οι κατέχοντες το βαθμό του Διευθυντή δεν δύνανται 
να διεκδικήσουν άλλη θέση, αν δεν παρέλθει εξαετία 
από τη λήψη του βαθμού. 

ΣΤ) Δικαίωμα αίτησης για αξιολόγηση έχει ο Επιμε¬ 
λητής Β' μετά από επτά έτη στο βαθμό. Ο Επιμελητής 
Α' έχει δικαίωμα αξιολόγησης μετά από οκτώ έτη στο 
βαθμό ή δεκαπέντε έτη στο ΕΣΥ από τα οποία, τα 
πέντε έτη στο βαθμό του Επιμελητή Α' και στην ίδια 
θέση, χωρίς αρνητικές αξιολογήσεις στον προηγού¬ 
μενο βαθμό. 

Από την έναρξη ισχύος του παρόντος, παύει η απο¬ 
νομή του τίτλου του Αναπληρωτή Διευθυντή. 

Οι υπηρετούντες κατά την έναρξη ισχύος του πα¬ 
ρόντος νόμου Επιμελητές Α' που πληρούν τις νόμιμες 
προϋποθέσεις και όλοι οι Αναπληρωτές Διευθυντές, 
εντός της επόμενης διετίας, έχουν δικαίωμα να αξι¬ 
ολογηθούν, κατόπιν αίτησής τους, για το βαθμό του 
Διευθυντή, κατά ειδικότητα και κατά σειρά αρχαιότητας 
στο βαθμό του Επιμελητή Α', ανά Νοσοκομείο και τα 
Κέντρα Υγείας του και σε ποσοστό 25% κάθε εξάμηνο. 


Το τελευταίο εξάμηνο του 2010, μαζί με τους εναπομεί- 
ναντες ιατρούς της παραγράφου αυτής, έχουν δικαίωμα 
να αξιολογηθούν και όσοι στο μεσοδιάστημα εξασφά¬ 
λισαν τις προϋποθέσεις. 

Ζ) Σε κάθε Τμήμα Νοσοκομείου του ΕΣΥ, εφόσον υπη¬ 
ρετούν περισσότεροι του ενός Διευθυντές, δημιουργεί- 
ται θέση Συντονιστή Διευθυντή. Η κάλυψη της θέσης του 
Συντονιστή Διευθυντή γίνεται με ανοιχτή προκήρυξη, 
μεταξύ των Διευθυντών Ιατρών κλάδου ΕΣΥ. 

Ο Συντονιστής Διευθυντής εκλέγεται με τετραετή 
θητεία, η οποία ανανεώνεται κατόπιν ατομικής αξιο¬ 
λόγησης από το αρμόδιο κατά τις διατάξεις του παρό¬ 
ντος όργανο για την αξιολόγησή του. Οι υπηρετούντες 
Διευθυντές σε οργανική θέση, κατά την έναρξη ισχύος 
του παρόντος νόμου, καθίστανται Συντονιστές Διευ¬ 
θυντές, μέχρι την αποχώρησή τους για οποιονδήποτε 
λόγο. 

Η) Οι Διευθυντές εφημερεύουν και στην Α' Ζώνη σε 
ενεργό ή άλλου είδους εφημερία. Απαλλάσσονται από 
την υποχρέωση αυτή στην Α' Ζώνη οι Συντονιστές Δι¬ 
ευθυντές ή οι Διευθυντές τμημάτων όπου δεν υπηρετεί 
άλλος Διευθυντής. 

Θ) Εκλεκτορικά Σώματα 

α. Συμβούλιο προσλήψεων - κρίσεων με ανοιχτές προ¬ 
κηρύξεις. 

Τα μέλη του Συμβουλίου προσλήψεων-κρίσεων με 
ανοιχτές προκηρύξεις, είναι τα εξής: 

1. Ο Διοικητής του Νοσοκομείου ως Πρόεδρος του 
Συμβουλίου με Αναπληρωτή του τον Διευθυντή Ιατρι¬ 
κής Υπηρεσίας και σε περίπτωση που ο τελευταίος 
δεν είναι ιατρός κλάδου ΕΣΥ, από τον Υποδιοικητή του 
Νοσοκομείου. 

2. Ο Πρόεδρος του Επιστημονικού Συμβουλίου που 
αναπληρώνεται από το νόμιμο αντικαταστάτη του, εφό¬ 
σον είναι ιατροί κλάδου ΕΣΥ. Σε περίπτωση που δεν 
συντρέχει η προϋπόθεση αυτή, αντικαθίστανται από 
τον αρχαιότερο σε προϋπηρεσία ιατρό κλάδου ΕΣΥ του 
Νοσοκομείου. 

3. Ο Συντονιστής Διευθυντής του οικείου τμήματος, 
που αναπληρώνεται από το νόμιμο αντικαταστάτη του, 
εφόσον είναι ιατροί κλάδου ΕΣΥ. Σε περίπτωση που δεν 
συντρέχει η προϋπόθεση αυτή, αντικαθίστανται από 
τους αρχαιότερους σε προϋπηρεσία ιατρούς κλάδου 
ΕΣΥ του τμήματος. 

4. Δύο Επιμελητές Α', ιατροί κλάδου ΕΣΥ, που υπηρε¬ 
τούν σε Νοσοκομείο ή Κέντρο Υγείας της ίδιας με την 
κρινόμενη θέση υγειονομικής περιφέρειας και έχουν 
την ίδια με την κρινόμενη θέση ειδικότητα. Οι Επιμε¬ 
λητές αυτοί εκλέγονται με κλήρωση για κάθε κρίση 
από σχετικό κατάλογο, που συντάσσει και διατηρεί η 
οικεία υγειονομική περιφέρεια και επικαιροποιείται σε 
ετήσια βάση. 

Ο τέταρτος και πέμπτος κριτής είναι συγχρόνως και 
εισηγητές, οι οποίοι υποχρεώνονται να καταθέσουν τις 
εισηγήσεις τους σε ενάμισι μήνα από το πέρας της 
προκήρυξης. Ενστάσεις υποβάλλονται εντός είκοσι ημε¬ 
ρών από την κατάθεση των εισηγήσεων. Οι εισηγητές 
απαντούν επί των ενστάσεων εντός δεκαπέντε ημερών 
και το Συμβούλιο συνεδριάζει και αποφασίζει σε διάστη- 

μα δεκαπέντε ημερών από την τελευταία ημερομηνία 
απάντησης των ενστάσεων. 

Έδρα του Συμβουλίου είναι το Νοσοκομείο που προ¬ 
κηρύσσει τη θέση. 

β. Συμβούλιο Επιλογής Διευθυντών. 

Το Συμβούλιο αποτελείται από: 

1. Τον Διοικητή του Νοσοκομείου ως Πρόεδρο με Ανα¬ 
πληρωτή του τον Διευθυντή Ιατρικής Υπηρεσίας και σε 
περίπτωση που ο τελευταίος δεν είναι ιατρός κλάδου 
ΕΣΥ, από τον Υποδιοικητή του Νοσοκομείου. 

2. Τον Πρόεδρο του Επιστημονικού Συμβουλίου που 
αναπληρώνεται από το νόμιμο αντικαταστάτη του, εφό¬ 
σον είναι ιατροί κλάδου ΕΣΥ. Σε περίπτωση που δεν 
συντρέχει η προϋπόθεση αυτή, αντικαθίστανται από 
τον αρχαιότερο σε προϋπηρεσία ιατρό κλάδου ΕΣΥ του 
Νοσοκομείου. 

3. Τον Συντονιστή Διευθυντή του οικείου τμήματος, 
που αναπληρώνεται από το νόμιμο αντικαταστάτη του, 
εφόσον είναι ιατροί κλάδου ΕΣΥ. Σε περίπτωση που δεν 
συντρέχει η προϋπόθεση αυτή, αντικαθίστανται από 
τους αρχαιότερους σε προϋπηρεσία Διευθυντές κλάδου 
ΕΣΥ του τμήματος. 

4. Δύο Διευθυντές, ιατρούς κλάδου ΕΣΥ, που υπηρε¬ 
τούν σε Νοσοκομείο ή Κέντρο Υγείας της ίδιας με την 
κρινόμενη θέση υγειονομικής περιφέρειας και έχουν 
την ίδια με την κρινόμενη θέση ειδικότητα. Οι Διευ¬ 
θυντές αυτοί εκλέγονται με κλήρωση για κάθε κρίση 
από σχετικό κατάλογο, που συντάσσει και διατηρεί η 
οικεία υγειονομική περιφέρεια και επικαιροποιείται σε 
ετήσια βάση. 

Εισηγητές είναι οι δύο Διευθυντές που εκλέγονται με 
κλήρωση από τον κατάλογο της υγειονομικής περιφέ¬ 
ρειας. Και οι δύο αναπληρώνονται από τους νόμιμους 
αναπληρωτές τους. 

Η επιλογή γίνεται μεταξύ των αιτούντων και οι ειση¬ 
γητές υποβάλλουν τις εισηγήσεις τους εντός δεκαπέ¬ 
ντε ημερών από τη λήψη των φακέλων. Τυχόν ενστά¬ 
σεις υποβάλλονται εντός δεκαπέντε ημερών από την 
κοινοποίηση των εισηγήσεων. Οι εισηγητές απαντούν 
εντός δεκαπέντε ημερών από την παραλαβή των εν¬ 
στάσεων. 

Το Συμβούλιο Επιλογής συγκαλείται υποχρεωτικά 
από τον Διοικητή του Νοσοκομείου, εντός δεκαπέντε 
ημερών από τις απαντήσεις επί των ενστάσεων. Έδρα 
του Συμβουλίου είναι το Νοσοκομείο που προκηρύσσει 
τη θέση. 

γ. Συμβούλιο Αξιολόγησης προς εξέλιξη των υπηρε- 
τούντων ιατρών του ΕΣΥ. 

Το Συμβούλιο είναι η Γενική Συνέλευση του, αντίστοι¬ 
χου προς τον αξιολογούμενο, Τομέα και απαρτίζεται 
από τους ειδικευμένους μονίμους ιατρούς του ΕΣΥ του 
Νοσοκομείου και Κέντρων Υγείας του, από το βαθμό 
του αξιολογούμενου και άνω. 

Η Συνέλευση συγκαλείται υποχρεωτικά από τον Δι¬ 
οικητή του Νοσοκομείου ή από το νόμιμο αναπληρωτή 
του και είναι σε απαρτία αν παρίσταται το 50% των 
εχόντων δικαίωμα συμμετοχής για τον κάθε βαθμό. Επί 
μη απαρτίας, η συνέλευση επαναλαμβάνεται μέσα σε 
μία εβδομάδα με νόμιμη απαρτία το 30% των εχόντων 
δικαίωμα συμμετοχής. Επί νέας ελλείψεως απαρτίας, 


η συνέλευση επαναλαμβάνεται μετά επτά ημέρες και 
θεωρείται ότι βρίσκεται σε απαρτία, ανεξάρτητα από 
τον αριθμό των παρόντων ιατρών. Θετική θεωρείται 
η ατομική αξιολόγηση εφόσον συγκεντρώνει το 50% 
+ 1 των ψήφων των παρόντων. Η ψηφοφορία είναι 
φανερή. 

Το πρώτο δεκαπενθήμερο κάθε έτους ορίζονται από 
τη Συνέλευση του Τομέα, ένας (1) εισηγητής με τον 
αναπληρωματικό του για κάθε ειδικότητα και, επί ελ¬ 
λείψεως σε αυτήν, από συναφή ειδικότητα. Δεύτερος 
εισηγητής είναι ο εκάστοτε Συντονιστής Διευθυντής 
ή ο μοναδικός Διευθυντής του τμήματος του αξιολο¬ 
γούμενου, με τον αναπληρωτή του και, σε περίπτωση 
που ελλείπει, ο αρχαιότερος ιατρός κλάδου ΕΣΥ του 
τμήματος. 

Αξιολογήσεις γίνονται δύο φορές το χρόνο. 

Οι εισηγητές λαμβάνουν μέχρι 31 Ιανουάριου κάθε 
έτους τους φακέλους των ιατρών, που είναι υποψήφιοι 
για αξιολόγηση. Μέσα σε έναν μήνα από τη λήψη των 
φακέλων οι εισηγητές καταθέτουν την εισήγησή τους 
στη Γραμματεία του Τομέα. 

Η Γ ραμματεία μέσα σε πέντε ημέρες επιδίδει τις ει¬ 
σηγήσεις στους υποψήφιους ιατρούς, οι οποίοι δικαιού¬ 
νται να υποβάλουν ένσταση σε προθεσμία δεκαπέντε 
ημερών. 

Μέσα σε δεκαπέντε ημέρες από την εκπνοή της προ¬ 
θεσμίας ένστασης, απαντώνται οι ενστάσεις και σε δε¬ 
καπέντε ημέρες ο Διευθυντής του Τομέα συγκαλεί την 
αντίστοιχη συνέλευση του Τομέα. Η Συνέλευση, αφού 
ακούσει τις εισηγήσεις, τις ενστάσεις και τις απαντήσεις 
από τους εισηγητές, καθώς και κάθε σχετική διευκρίνιση 
αυτών, αποφασίζει αιτιολογημένα. 

Οι εισηγητές λαμβάνουν για δεύτερη φορά στο ίδιο 
έτος τους φακέλους των ενδιαφερομένων ιατρών μέ¬ 
χρι 31 Ιουλίου και ακολουθείται η ίδια διαδικασία που 
περιγράφεται ανωτέρω. 

Η πρώτη διαδικασία αξιολόγησης μετά τη δημοσίευση 
του παρόντος δύναται να αρχίσει έναν μήνα αργότερα 
από την έναρξη ισχύος του παρόντος. 

δ. Συμβούλιο Επιλογής Συντονιστών Διευθυντών. 

Το Συμβούλιο αποτελείται από: 

1. Τον Διοικητή του Νοσοκομείου ως Πρόεδρο με Ανα¬ 
πληρωτή του τον Διευθυντή Ιατρικής Υπηρεσίας και σε 
περίπτωση που ο τελευταίος δεν είναι ιατρός κλάδου 
ΕΣΥ, από τον Υποδιοικητή του Νοσοκομείου. 

2. Τον Πρόεδρο του Επιστημονικού Συμβουλίου που 
αναπληρώνεται από το νόμιμο αντικαταστάτη του, εφό¬ 
σον είναι ιατροί κλάδου ΕΣΥ. Σε περίπτωση που δεν 
συντρέχει η προϋπόθεση αυτή, αντικαθίστανται από 
τον αρχαιότερο σε προϋπηρεσία ιατρό κλάδου ΕΣΥ του 
Νοσοκομείου. 

3. Τον Διευθυντή του οικείου με την κρινόμενη θέση 
Τομέα, που αναπληρώνεται από το νόμιμο αντικαταστά¬ 
τη του, εφόσον είναι ιατροί κλάδου ΕΣΥ. Σε περίπτωση 
που δεν συντρέχει η προϋπόθεση αυτή, αντικαθίστανται 
από τους αρχαιότερους σε προϋπηρεσία Συντονιστές 
Διευθυντές κλάδου ΕΣΥ του Νοσοκομείου. 

4. Δύο Συντονιστές Διευθυντές, ιατρούς κλάδου ΕΣΥ, 
που υπηρετούν σε νοσοκομείο της ίδιας με την κρι- 
νόμενη θέση υγειονομικής περιφέρειας και έχουν την 

ίδια με την κρινόμενη θέση ειδικότητα. Οι Συντονιστές 
Διευθυντές αυτοί εκλέγονται με κλήρωση από σχε¬ 
τικό κατάλογο, που συντάσσει και διατηρεί η οικεία 
υγειονομική περιφέρεια και επικαιροποιείται σε ετήσια 
βάση. 

Εισηγητές είναι οι δύο Συντονιστές Διευθυντές που 
εκλέγονται με κλήρωση από τον κατάλογο της υγειο¬ 
νομικής περιφέρειας. Και οι δύο αναπληρώνονται από 
τους νόμιμους αναπληρωτές τους. 

Δικαίωμα υποψηφιότητας έχουν οι Διευθυντές που 
πληρούν τους όρους προϋπηρεσίας και τα κριτήρια του 
παρόντος άρθρου. Η επιλογή γίνεται μεταξύ των αιτού- 
ντων και οι εισηγητές υποβάλλουν τις εισηγήσεις τους 
εντός δεκαπέντε ημερών από τη λήψη των φακέλων. 
Τυχόν ενστάσεις υποβάλλονται εντός δεκαπέντε ημε¬ 
ρών από την κοινοποίηση των εισηγήσεων. Οι εισηγητές 
απαντούν εντός δεκαπέντε ημερών από την παραλαβή 
των ενστάσεων. 

Το Συμβούλιο Επιλογής συγκαλείται υποχρεωτικά 
από τον Διοικητή του Νοσοκομείου, εντός δεκαπέντε 
ημερών από τις απαντήσεις επί των ενστάσεων. Έδρα 
του Συμβουλίου είναι το Νοσοκομείο που προκηρύσσει 
τη θέση. 

Όπου ως εκλεκτορικά σώματα αναφέρονται η Γενική 
Συνέλευση του Τομέα ή μέρος αυτής, σε νοσοκομεία 
όπου υπάρχουν πανεπιστημιακές κλινικές δεν καλούνται 
και δεν συμμετέχουν με οποιονδήποτε τρόπο (ούτε στον 
υπολογισμό της απαρτίας) οι πανεπιστημιακοί ιατροί. 
Στην περίπτωση αυτή, το Συμβούλιο Επιλογής, που 
αποτελείται αποκλειστικά από ιατρούς κλάδου ΕΣΥ, 
συγκαλείται από τον Διοικητή του Νοσοκομείου ή τον 
νόμιμο αναπληρωτή του. 

I) Νοσοκομειακοί ιατροί που συνταξιοδοτούνται υπο¬ 
χρεωτικά μέχρι τις 31 Δεκεμβρίου 2009 λαμβάνουν τις 
αποδοχές του επόμενου βαθμού και δεν κρίνονται. 

ΙΑ) Μέχρι τις 31 Δεκεμβρίου 2010 οι νέες προσλήψεις 
αφορούν ιατρούς που δεν υπηρετούν στο ΕΣΥ. Ως εκ 
τούτου, οι υπηρετούντες ιατροί στο ΕΣΥ δεν μπορούν 
να διεκδικήσουν άλλη θέση στο ΕΣΥ μέχρι 31 Δεκεμ¬ 
βρίου 2010, εκτός αν παραιτηθούν μέχρι τη λήξη της 
εκάστοτε προκήρυξης. 

Άρθρο 5 

Εντός του πρώτου εξαμήνου από την έναρξη ισχύος 
του παρόντος προγραμματίζεται να προσληφθούν δύο 
χιλιάδες (2.000) νέοι ιατροί σε οργανικές θέσεις. Εξ αυ¬ 
τών τουλάχιστον χίλιοι πεντακόσιοι (1.500) ειδικευμένοι, 
σε οργανικές θέσεις Επιμελητών Β'. Στις θέσεις αυτές 
δεν περιλαμβάνονται όσες έχουν προκηρυχθεί μέχρι 
την έναρξη ισχύος του παρόντος ή θα κενωθούν λόγω 
συνταξιοδοτήσεως. 

Ο καθορισμός των αναγκών των προσλήψεων γίνεται 
από κοινή επιτροπή του Υπουργείου Υγείας και Κοι¬ 
νωνικής Αλληλεγγύης και της Ομοσπονδίας Ενώσεων 
Νοσοκομειακών Γ ιατρών Ελλάδος (ΟΕΝΓΕ). Κατά προτε¬ 
ραιότητα θα προσληφθούν ιατροί σε υποστελεχωμένα 
τμήματα, έτσι ώστε την 1η Ιουλίου 2009 οι εφημερίες 
που πραγματοποιούν οι ιατροί να μην υπερβαίνουν τις 
επτά ενεργές το μήνα ή τις έντεκα εφημερίες παντός 


τύπου. Απαγορεύεται η μετατροπή των ενεργών εφη¬ 
μεριών σε εφημερίες ετοιμότητας. 

Θέσεις που προκηρύσσονται εκτός Κοινής Επιτρο¬ 
πής Υπουργείου Υγείας και Κοινωνικής Αλληλεγγύης 
- ΟΕΝΓΕ δεν συνυπολογίζονται στις ανωτέρω δύο χι¬ 
λιάδες (2.000). Η συνεχόμενη για δύο φορές άγονη δι¬ 
αδικασία για την κάλυψη μιας θέσης δεν συνεπάγεται 
την απώλεια της πίστωσης για την κάλυψή της. 

Η Κοινή Επιτροπή για την πραγματοποίηση των προ¬ 
σλήψεων έχει την ευθύνη υποβολής προτάσεων για τη 
λειτουργία των Τμημάτων Επειγόντων Περιστατικών και 
την κατάρτιση νέων προτύπων εφημερίας. 

Άρθρο 6 
Μισθολόγιο 

1. Το άρθρο 43 του ν. 3205/2003 (ΦΕΚ 297 Α') αντικα¬ 
θίσταται ως κάτωθι: 

«1. Οι μηνιαίοι βασικοί μισθοί όλων των βαθμών της 
ιεραρχίας του κλάδου των ιατρών του Εθνικού Συστή¬ 
ματος Υγείας (ΕΣΥ) ορίζονται από 1ης Ιανουάριου 2009, 
στα παρακάτω ποσά: 
α. Διευθυντής 2.054 € 
β. Επιμελητής Α' 1.759 € 
γ. Επιμελητής Β' 1.468 € 
δ. Ειδικευόμενος 1.027 € 

2. Στο ιατρικό προσωπικό του κλάδου ΕΣΥ περιλαμ¬ 
βάνονται και οι οδοντίατροι, καθώς και οι ιατροί που 
ανήκουν στο Νοσοκομείο «Παπαγεωργίου» της Θεσ¬ 
σαλονίκης και στις κλινικές, τμήματα, εργαστήρια και 
μονάδες αυτού.» 

2. Το εδάφιο δ' της παραγράφου 3 του άρθρου 44 του 
ν. 3205/2003 αντικαθίσταται ως εξής: 

«δ. Ειδικευόμενος 355 €». 

Άρθρο 7 

Μεταβατική διάταξη 

Δεν επαναπροκηρύσσονται οι θέσεις ιατρών που υπη¬ 
ρετούν στο ΕΣΥ ως Επιμελητές Α', Β' και Γ' με πενταετή 
θητεία και δεν έχουν μονιμοποιηθεί κατά την έναρξη 
ισχύος του παρόντος νόμου. Με τη συμπλήρωση της 
πενταετίας οι ιατροί που κατέχουν τις θέσεις αυτές 
κρίνονται ατομικά με βάση τα κριτήρια του άρθρου 
35 παρ. 6 του ν. 2519/1997, όπως ισχύει, και εφόσον η 
κρίση τους είναι θετική μονιμοποιούνται. Αρμόδιο για 
την κρίση τους είναι το Συμβούλιο του άρθρου 4 του 
παρόντος νόμου, για την εξέλιξη των υπηρετούντων 
ιατρών ΕΣΥ. Αν η κρίση δεν είναι θετική, οι θέσεις κε- 
νούνται και επαναπροκηρύσσονται, σύμφωνα με τους 
όρους του παρόντος νόμου. 

Άρθρο 8 

Με την πάροδο έτους από την έναρξη ισχύος του πα¬ 
ρόντος νόμου θα διεξαχθούν διαπραγματεύσεις μεταξύ 
του Υπουργείου Υγείας και Κοινωνικής Αλληλεγγύης και 
της Ομοσπονδίας Ενώσεων Νοσοκομειακών Γ ιατρών 
Ελλάδος, για την τροποποίηση, κατόπιν συμφωνίας των 
ρυθμίσεων του Κεφαλαίου Α'. Η διάρκεια των εν λόγω 
διαπραγματεύσεων είναι τρεις μήνες. 

Άρθρο 9 

Η υπογραφείσα την 1η Δεκεμβρίου 2008 Κλαδική 
Συλλογική Σύμβαση Εργασίας μεταξύ του Υπουργού 
Υγείας και Κοινωνικής Αλληλεγγύης και της Ομοσπον¬ 
δίας Ενώσεων Νοσοκομειακών Γιατρών Ελλάδος ισχύει 
όπως τροποποιείται με τις διατάξεις του παρόντος 
νόμου. 

ΚΕΦΑΛΑΙΟ Β' 

ΑΛΛΕΣ ΔΙΑΤΑΞΕΙΣ 
Άρθρο 10 

Διατάξεις για το νοσηλευτικό προσωπικό 

1. Το νοσηλευτικό προσωπικό των νοσοκομείων και 
των λοιπών νοσηλευτικών μονάδων του ΕΣΥ προσλαμ¬ 
βάνεται κατόπιν ενιαίων προκηρύξεων σύμφωνα με τις 
διατάξεις του άρθρου 18 του ν. 2190/1994, όπως εκά- 
στοτε ισχύει. 

2. Η προκήρυξη και η διεξαγωγή των διαγωνισμών 
πρόσληψης μέχρι και την έκδοση των οριστικών απο¬ 
τελεσμάτων γίνεται από το ΑΣΕΠ. 

Οι υποψήφιοι έχουν δικαίωμα να υποβάλουν αίτηση 
σε δύο μόνο μονάδες του ΕΣΥ της οικείας Υγειονομικής 
Περιφέρειας, στο πλαίσιο του ίδιου διαγωνισμού. Για 
το σκοπό αυτόν, καταθέτουν σχετική δήλωση κατά 
την υποβολή της υποψηφιότητάς τους. Αν υποβάλουν 
υποψηφιότητα σε περισσότερες από δύο νοσηλευτι¬ 
κές μονάδες της οικείας Υγειονομικής Περιφέρειας, 
εκπίπτουν από τη θέση τους, εφόσον επιλεγούν, και 
αποκλείονται για μία διετία από κάθε διαγωνισμό πρό¬ 
σληψης προσωπικού του ΕΣΥ οποιοσδήποτε κατηγο¬ 
ρίας και ανεξάρτητα από τον φορέα που διενεργεί το 
διαγωνισμό. 

3. Οι προσλαμβανόμενοι κατά τη διαδικασία της πα¬ 
ραγράφου 1 καλύπτουν αποκλειστικά κενές οργανικές 
θέσεις. Εξομοιώνονται μισθολογικά, ασφαλιστικά και ως 
προς την εξέλιξή τους, με το προσωπικό που υπηρετεί 
στις αντίστοιχες θέσεις. 

4. Από την ημερομηνία πρόσληψής τους και για 
μία πενταετία, οι υπάλληλοι που προσλαμβάνονται 
με την εξαιρετική διαδικασία του παρόντος άρθρου 
δεν επιτρέπεται να μετακινηθούν από τη θέση για την 
οποία προσλήφθηκαν, για οποιονδήποτε λόγο, και με 
οποιαδήποτε διαδικασία, όπως απόσπαση, μετάταξη, 
μετάθεση. 

Όσοι εκ των υποψηφίων επιλεγούν κατά τη διαδικα¬ 
σία της παραγράφου 1 και δεν προσέλθουν να ανα¬ 
λάβουν υπηρεσία ή παραιτηθούν εντός δώδεκα μηνών 
από την ημερομηνία πρόσληψής τους, απαγορεύεται 
να συμμετάσχουν για μία διετία σε διαγωνισμούς πρό¬ 
σληψης προσωπικού του ΕΣΥ, οποιοσδήποτε κατηγο¬ 
ρίας, ανεξάρτητα από τον φορέα που διενεργεί το 
διαγωνισμό. 

5. Η διαδικασία πρόσληψης των προηγούμενων πα¬ 
ραγράφων ισχύει, κατ’ εξαίρεση, για μία τριετία από 
τη δημοσίευση του παρόντος στην Εφημερίδα της Κυ- 
βερνήσεως. Με την εξαιρετική διαδικασία θα προσλη- 
φθούν πέντε χιλιάδες πεντακόσιοι (5.500) νοσηλευτές. 
Η διαδικασία αυτή εφαρμόζεται συμπληρωματικά προς 


την εκκρεμή διαδικασία πρόσληψης μέσω Α.Σ.Ε.Π. και 
μέχρι να συμπληρωθούν οι κενές οργανικές θέσεις 
της νοσηλευτικής μονάδας που προκηρύσσει το δι¬ 
αγωνισμό. 

6. Στην παράγραφο 5 του άρθρου 2 του ν. 3252/2004 
(ΦΕΚ 132 Α'), προστίθεται εδάφιο ως εξής: 

«Η επαγγελματική αναγνώριση μεταπτυχιακών προ¬ 
γραμμάτων και των αντίστοιχων τίτλων σπουδών, η 
πραγματοποίηση υπό την αιγίδα των εκπαιδευτικών 
προγραμμάτων και επιστημονικών εκδηλώσεων που 
αφορούν τη νοσηλευτική επιστήμη και τέχνη και η 
μοριοδότηση για επαγγελματικούς σκοπούς των προ¬ 
γραμμάτων αυτών με μεταπτυχιακές εκπαιδευτικές 
μονάδες.» 

Αρθρο 11 

Ρυθμίσεις για την ψυχική υγεία 

1. Στο τέλος του εδαφίου β' της παραγράφου 3 του 
άρθρου 11 του ν. 2716/1999 (ΦΕΚ 96 Α'), όπως ισχύει με 
το άρθρο 20 του ν. 3580/2007 (ΦΕΚ 134 Α'), προστίθε¬ 
νται τα εξής: 

«Στη σύμβαση που υπογράφεται καθορίζεται ως 
χρόνος έναρξης καταβολής του ειδικού ενοποιημένου 
(κλειστού) νοσηλίου του άρθρου 13 του ν. 2716/1999 η 
επομένη της ημερομηνίας υποβολής της αίτησης του 
φορέα Ν.Π.Ι.Δ. προς τον Ασφαλιστικό Οργανισμό. Ο 
ίδιος χρόνος λογίζεται και για συμβάσεις που έχουν 
ήδη συναφθεί μετά την έναρξη ισχύος του ν. 3580/2007 
και στις οποίες ορίστηκε διάφορος του ως άνω χρό¬ 
νος. Η παρούσα ρύθμιση αφορά τα φυσικά και νομικά 
πρόσωπα τόσο του δημοσίου όσο και του ιδιωτικού 
δικαίου.» 

2. Στο άρθρο 11 του ν. 2716/1999 προστίθεται παρά¬ 
γραφος 7 ως εξής: 

«7. α. Συνιστάται στο Υπουργείο Υγείας και Κοινω¬ 
νικής Αλληλεγγύης στη Γενική Γραμματεία Πρόνοιας 
πενταμελής ειδική Επιτροπή Διοικητικού, Οικονομικού 
- Διαχειριστικού Ελέγχου (Ε.Δ.Ο.Δ.Ε.) για το διοικητικό, 
οικονομικό - διαχειριστικό έλεγχο των Μονάδων Ψυ¬ 
χικής Υγείας (Μ.Ψ.Υ.) που ανήκουν σε φυσικά ή νομικά 
πρόσωπα ιδιωτικού δικαίου του παρόντος. Τα μέλη της 
Επιτροπής είναι προβεβλημένες προσωπικότητες και 
ειδικοί του χώρου των κοινωνικών επιστημών και της 
ψυχικής υγείας και ορίζονται με απόφαση του Υπουρ¬ 
γού Υγείας και Κοινωνικής Αλληλεγγύης. Με την ίδια 
απόφαση ορίζεται και ο Πρόεδρός της. 

β. Με απόφαση του Υπουργού Υγείας και Κοινωνικής 
Αλληλεγγύης καθορίζεται ο τρόπος άσκησης του ελέγ¬ 
χου της Επιτροπής και οι σχετικές για το σκοπό αυτόν 
αρμοδιότητές της. 

γ. Η Επιτροπή στελεχώνεται με αποσπάσεις προσω¬ 
πικού από το δημόσιο και τον ευρύτερο δημόσιο τομέα. 
Με κοινές αποφάσεις των Υπουργών Οικονομίας και 
Οικονομικών, Εσωτερικών και Υγείας και Κοινωνικής 
Αλληλεγγύης καθορίζονται οι όροι των αποσπάσεων 
αυτών και τα ζητήματα της υπηρεσιακής κατάστασης 
του αποσπώμενου προσωπικού.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 12 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 6 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΙΩΑΝΝΗΣ ΠΑΠΑΘΑΝΑΣΙΟΥ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΦΑΝΗ ΠΑΛΛΗ-ΠΕΤΡΑΛΙΑ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 11 Μαρτίου 2009 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ϊπΙβΓηβΙ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θ1.9τ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

*01000431 103090008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 































